open-index/open-wikipedia-markdown huggingface dataset:
Tren ofiarom Hiroszimy

[miniatura|dereita|upright|Krzysztof Penderecki, [Gdańsk, 2008.]]
***Tren ofiarom Hiroszimy*** (traducible ó galego dende o polaco como "Laio ás vítimas de Hiroshima") é unha composición musical composta en 1960 por Krzysztof Penderecki para 52 instrumentos de corda. Dedicada ós residentes de Hiroshima asasinados e feridos polo primeiro bombardeo atómico da historia, a composición gañou o terceiro premio na Competición Grzegorz Fitelberg en Katowice celebrada en 1960 e gañou o premio da UNESCO Tribune internationale des compositeurs en 1961.

## Emprego nos medios 
No cinema, empregáronse anacos de *Tren ofiarom Hiroszimy* en filmes como *Children of Men* de Alfonso Cuarón, *The People Under the Stairs* de Wes Craven, a serie de televisión *Twin Peaks* de David Lynch, e no filme *Doppelgänger* de Gerry Anderson. Na música, anacos de *Tren ofiarom Hiroszimy* foron empregados nunha versión da canción de 1991 *You Love Us*, de Manic Street Preachers e na estrea de SebastiAn *Bird Games*.

## Notas 
## Véxase tamén 
### Outros artigos 
* Lista de composicións de Krzysztof Penderecki
Dana Stevens (crítica)

**Dana Shawn Stevens**, nada o 30 de xuño de 1966 é unha crítica cinematográfica de *Slate*. É tamén unha convidada regular no podcast cultural semanal da revista, *Culture Gabfest*. Está a traballar nun libro sobre Buster Keaton e o século XX.

## Notas
Iván Alonso Lage

**Iván Alonso Lage**, nado o 21 de outubro de 1985 en Tui, é un deportista galego que compite en piragüismo na modalidade de maratón. Gañou 11 medallas no Campionato Mundial de Piragüismo en Maratón entre os anos 2012 e 2024 (tres delas de ouro), e outras 11 medallas no Campionato Europeo de Piragüismo en Maratón entre os anos 2013 e 2023 (cinco delas de ouro).

## Palmarés internacional 

## Notas
The Independent

***The Independent*** é un xornal británico publicado por Independent Print Limited, de Alexánder Lébedev. Ten o alcume de «the Indie», mentres que a edición dos domingos é alcumada «the Sindie». Lanzado en 1986, é o máis novo de todos os xornais de tirada nacional do Reino Unido, cunha circulación de arredor de 250.000 exemplares en 2004. Mentres que o xornal tenta xenuinamente representar e contrastar as opinións políticas do país, recentemente promoveu campañas de reforma electoral e ambientais, así como contra os carnés de identidade británicos. Probablemente, a política do xornal achégase á do Partido Liberal Demócrata, e o seu editorial é por iso considerada europeísta. *The Independent* foi galardoado co National Newspaper of the Year en the British Press Awards 2004.
Foi producido por Newspaper Publishing Ltd. e creado por Andreas Whittam Smith, Stephen Glover e Matthew Symonds. Os tres eran antigos xornalistas de *The Daily Telegraph* que fuxiron do réxime de Lord Hartwell. Marcus Sieff foi nomeado o primeiro director de Newspaper Publishing e Whittam Smith tomou o control do xornal.

O 12 de febreiro de 2016 anunciou que a partir de marzo, xunto coa súa edición dominical, deixará de ter unha edición impresa e producirase soamente en formato dixital.

## Notas 
## Véxase tamén 
### Ligazóns externas 
* Páxina oficial
Ola mundo

miniatura|Exemplo de Ola mundo en inglés, *Hello, World*, escrito en Perl e visualizado con GTK+ 2.
**Ola mundo** é un programa informático que simplemente imprime o texto «Ola mundo!» nun dispositivo de saída, xeralmente un monitor. Habitualmente o programa úsase como introdución ao estudo dunha linguaxe de programación e constitúe un típico primeiro exercicio, fundamental dende o punto de vista didáctico.

Nalgunhas linguaxes, configurar un conxunto de ferramentas básicas completo dende cero ata compilar e executar pequenos programas envolve unha cantidade de traballo substancial, e por isto polo que se usa como un programa moi simple para probar un novo conxunto de ferramentas.

Nos sistemas baseados en microcontroladores empregados para a aprendizaxe, denomínase Ola mundo ao programa que permite pór en modo intermitente un LED. O programa consiste en mandar alternativamente un nivel alto e un baixo por un dos portos do sistema, dando a cada un valor de retardación.

Así en HTML5 o código sería:

 
 
## Notas
Lista de directores do Museo do Prado

Lista de directores do Museo do Prado dende 1817 até o presente.

O Museo do Prado é unha das grandes pinacotecas a nivel mundial, especialmente da pintura entre os séculos XVI e XIX. Contén, entre outras, a maior parte das obras de Velázquez, Goya, O Greco ou Tiziano. O edificio que o alberga, que xa tivo varias remodelacións e ampliacións, proxectouse no reinado de Carlos III e comezouno o seu arquitecto predilecto Juan de Villanueva, cuxo proxecto foi aprobado en 1786. Por mor de diferentes sucesos, non se chegou a inaugurar como *Museo Real de Pinturas* até o 19 de novembro de 1819.

## Grandes de España 
## Pintores 
## Historiadores da arte 
## Véxase tamén 
### Outros artigos 
* Museo do Prado
Sarrià de Ter

**Sarrià de Ter** é un concello catalán da provincia de Xirona que se atopa na comarca do Gironès. Forma parte da trama urbana da cidade de Xirona. Tiña unha poboación de 5.052 habitantes en 2017.

## Véxase tamén 
### Ligazóns externas 
*Sitio web do concello
Marttila

**Marttila** (en sueco *S:t Mårtens*) é un municipio de Finlandia situado na rexión de Finlandia Propia. En 2018 a súa poboación era de 1.993 habitantes. A superficie do termo municipal é de 195,99 km2, dos cales 0,69&nbsp;km2 son auga. O concello ten unha  densidade de poboación de 10,20 hab./km².

Limita cos municipios de Koski Tl, Lieto, Loimaa, Paimio, Pöytyä e Salo.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Marttila
Gran Premio do Xapón de 1997

O **Gran Premio do Xapón de 1997** (oficialmente o **XXIII Fuji Television Japanese Grand Prix**) foi unha carreira de motor de Fórmula Un celebrada o 12 de outubro de 1997, no Circuíto de Suzuka, Suzuka. Foi a décimo sexta rolda da tempada  de Fórmula Un. A carreira de 53 voltas gañouna Michael Schumacher para o equipo Ferrari logo de comezar desde a segunda posición. Heinz-Harald Frentzen terminou segundo nun Williams e Eddie Irvine terceiro no outro Ferrari. A vitoria de Schumacher púxoo diante de Villeneuve no campionato con 78 puntos, con Villeneuve en 77 puntos. Con todo, como resultado de que Frentzen terminara segundo, Williams asegurouse  o Campionato de Construtores de Fórmula Un xa que Ferrari non podía superar os seus puntos na carreira restante.

## Informe 
### Práctica e cualificación 
En cada carreira da tempada  de Fórmula 1 houbo catro sesións prácticas; dúas sesións o venres e dúas sesións o sábado pola mañá. As sesións de prácticas do venres duraban unha hora e as sesións de prácticas do sábado duraban 45 minutos.

Na primeira sesión práctica do sábado pola mañá, ocorreu un incidente aos 30 minutos da sesión. Jos Verstappen nun Tyrrell detívose nun lado da pista cun problema de recarga de combustible. Os comisarios de pista ondearon as bandeiras amarelas, o que significa que os pilotos deberían ralentizarse nesta parte da pista. A pesar das bandeiras amarelas, nove pilotos, incluíndo Michael Schumacher e Jacques Villeneuve, non desaceleraron. Villeneuve no proceso, fixou o tempo rápido da sesión nesa volta.

Villeneuve logrou a pole position cun tempo de 1:36.071, media décima máis rápido que Schumacher, que foi o segundo no Ferrari cun tempo de 1:36.133. O compañeiro de equipo de Schumacher, Eddie Irvine, cualificou terceiro, catro décimas detrás de Villeneuve. O piloto de McLaren, Mika Häkkinen, completou os catro primeiros, só a tres milesimas de segundo por detrás de Irvine. Os pilotos de Benetton foron quintos e sétimo; Gerhard Berger por diante de Jean Alesi. Heinz-Harald Frentzen nun Williams dividiu os dous en sexto, seis décimas detrás de Villeneuve.

## Clasificación 
### Clasificación 
### Carreira 
## Posicións logo da carreira
Note, only the top five positions are included for both sets of standings.

;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas
Michael Schumacher igualou o número de vitorias de Jackie Stewart na súa carreira nº 100.

## Véxase tamén
Ofelia Nieto

**María Ofelia Erenia Nieto Iglesias**, máis coñecida como **Ofelia Nieto**, nada en Santiago de Compostela o 18 de marzo de 1900 e finada en Madrid o 22 de maio de 1931, foi unha soprano galega.

## Traxectoria 
Ofelia Nieto naceu o 18 de marzo de 1900 en Santiago de Compostela, sendo a terceira filla de   José Nieto, natural de Santiago de Compostela, notario de profesión, e Erundina Iglesias, orixinaria de Ferrol.

Cando Ofelia ía cumprir 12 anos a familia encontrábase na localidade de Santa Cruz de la Palma, onde chegou unha compañía de zarzuela integrada por coristas do Teatro Real. Logo de que os pais lles pediran que escoitaran ás súas fillas contestáronlles:

## Notas 
## Véxase tamén 
### Bibliografía 
* 
### Outros artigos 
* Ángeles Ottein (irmá)
Film Comment

***Film Comment*** é unha revista de artes e cultura publicada por Film Society of Lincoln Center, que é a súa publicación oficial. *Film Comment* contén revisión e análises de filmes de gran consumo, art-house e avant-garde de todo o mundo. Fundada en 1962 e orixinalmente lanzado de xeito trimestral, *Film Comment* comezou a publicar bimensualmente a partir do número novembro/decembro de 1972. En 2007, a revista foi galardoada co Premio Utne Independent á mellor cobertura de arte. O equipo editorial da revista tamén celebra anualmente o Film Comment Selects no Film Society of Lincoln Center.

## Notas 
## Véxase tamén 
### Ligazóns externas 
* Páxina oficial
Cuadernos de Estudios Gallegos

***Cuadernos de Estudios Gallegos*** é unha publicación científica, de periodicidade irregular, do Instituto de Estudos Galegos Padre Sarmiento (CSIC), con sede en Santiago de Compostela.

O primeiro número é de 1944. A temática da revista abrangue áreas como a prehistoria, a arte, a crítica literaria, a filoloxía ou a etnografía e refírese principalmente a Galicia. O idioma empregado é fundamentalmente o castelán. Está dirixida por Eduardo Pardo de Guevara, director do propio IEGPS, cargo que ocuparon anteriormente Francisco Javier Sánchez Cantón e Xosé Filgueira Valverde sucesivamente.

Na páxina web do Instituto pódense descargar os contidos da revista publicados a partir de 1991.

## Autores 
Publicou artigos de, entre outros autores: 
Fermín Bouza-Brey, 
Isidro García Tato, 
Florentino López Cuevillas, 
Ramón Otero Pedrayo, 
Paulino Pedret, 
Vicente Risco, 
Francisco Javier Sánchez Cantón 
e Xesús Taboada Chivite.

## Véxase tamén 
### Bibliografía 
* 
* 
* 
### Outros artigos 
* Instituto de Estudos Galegos Padre Sarmiento
* Lista de publicacións impresas da provincia da Coruña
### Ligazóns externas 
* http://estudiosgallegos.revistas.csic.es/index.php/estudiosgallegos .
Tressis

O **tressis** (voz latina) foi unha moeda da Antiga Roma de bronce, de tempos da República, emitida nos séculos III e I a. de C., co valor de tres ases.

## Historia 
Esta moeda emitiuse inicialmente en dúas ocasións en bronce fundido durante o século III a. de C., na República de Roma: a primeira delas en torno ao ano 260 a. de C. e a segunda arredor de 215 a. de C., ambas saídas dos obradoiros monetarios de Roma.

A marca de valor destas moedas consistía en tres liñas verticais (unha por cada ás). Nos seus anversos amosan o busto da deusa Roma ollando á dereita. Nos seus reversos, os tressis da primeira emisión exhiben unha roda con seis raios e a marca de valor, en tanto que os da segunda emisión amosan a tradicional proa de barco característica da moeda romana de bronce desta época.

Coincidindo coa introdución do denario en 211 a. de C. foi retirada da circulación, debido a que o seu grande tamaño dificultaba moito o seu uso.

Porén, o tressis reviviu monetáneamente no século I a. C., xa ao final da época republicana, nesta ocasión xa non fundida, senón cuñada, ao ser emitida entre o 38 e o 37 a. de C. polos prefectos da frota de Marco Antonio.

## Notas 
## Véxase tamén 
### Outros artigos 
* Moeda da Antiga Roma

### Bibliografía 
*Alfaro Asins, C. et al. *Diccionario de numismática*. Ministerio de Cultura. Madrid, 2009. ISBN 978-84-8181-405-7
*Amandry, M. (dir). *Dictionaire de Numismatique*. París, 2001. ISBN 2-03-505076-6
*Burnett, Andrew. *Coinage in the Roman World*. Seaby. Londres, 1987. ISBN 978-0-900652-84-4
* Burnett, Andrew. *La Numismatique romaine, de la République au Haut-Empire.* Errance, París, 1991. ISBN 9782903442699
*Crawford, M. H. *Roman Republican Coinage*. Cambridge University Press, 1974. ISBN 0-521-07492-4
* Crawford, M. H. *Coinage and Money Under the Roman Republic*. University of California Press. Berkeley - Los Angeles. 1985. ISBN 0-520-05506-3
*Depeyrot, Georges. *La monnaie romaine : 211 av. J.-C. - 476 apr. J.-C*. Éditions Errance. 2006. ISBN 2877723305
* Melville Jones, John R. *A Dictionary of Ancient Roman Coins.* Spink. Londres, 2003.
*Sutherland, C. H. V. *Roman Coins*. Barrie and Jenkins. Londres, 1974. ISBN 0-214-66808-8

### Ligazóns externas 
*Identificador de moedas da Antiga Roma
* Digital Library Numis (bibliografía sobre numismática da Antiga Roma) 
* La Bible des monnaies romaines de 313 à 476 ap. J.-C.
The Hollywood Reporter

***The Hollywood Reporter*** é unha revista de entretemento estadounidense. O seu enfoque é principalmente cara ó panorama cinematográfico estadounidense.
Foi o primeiro xornal en publicar contidos exclusivamente sobre a industria cinematográfica.  Durante o século pasado integrouse e foi unha das dúas publicacións máis importantes do século, xunto con *Variety*. Dende o ano 1950 enfocouse no eido da televisión, e nos anos 1980 enfocouse en temas doutros medios. No presente, esta revista é unha das máis importantes e influentes na industria do entretemento.

## Historia 
### Comezos 
O primeiro número da revista publicouse o 3 de setembro de 1930, por William R. Wilkerson. Os primeiros temas informados foron sobre filmes, estudos, producións de televisión e actores de Hollywood. A revista rapidamente fíxose coñecida no mundo do espectáculo. Por efecto da fama da revista, Wilkerson, creador da revista, fíxose un dos personaxes máis salientables do país.

## Véxase tamén 
### Ligazóns externas 
* Páxina oficial
The A.V. Club

miniatura|Logotipo de *The A.V. Club*.
***The A.V. Club*** é un sitio de entretemento con recencións de filmes, música, televisión, libros e xogos, así como entrevistas e outras ofertas regulares que examinan novos medios, medios clásicos e outros elementos da cultura popular. *The A.V. Club* foi creado en 1993 como unha parte suplementaria de *The Onion* e tivo unha presenza mínima na páxina web de *The Onion* nos seus primeiros anos. Porén, un redeseño da páxina web en 2005 puxo a *The A.V. Club* nunha posición máis prominente, permitindo que a súa identidade en liña creza. A diferenza da súa publicación principal, *The A.V. Club* non é satírico.

O nome da publicación é unha referencia ós clubs audiovisuais escolares, «composto por un grupo de *geeks* que sabían como dirixir as filminas e os proxectores de cine».

## Historia 
En 1993, cinco anos despois da fundación de *The Onion* na Universidade de Wisconsin-Madison, o estudante de UWM Stephen Thompson lanzou unha sección de entretemento, máis tarde renomeada *The A.V. Club*, como parte do redeseño do xornal en 1995.

*The Onion* e *The A.V. Club* fixeron o seu debut en Internet en 1996. *The A.V. Club* adquiriu o seu propio nome de dominio de Internet en decembro de 1999.

En decembro de 2004, Stephen Thompson deixou o seu cargo como editor fundador de The A.V. Club. O sitio web de *The A.V. Club* foi redeseñado en 2005 para incorporar blogs e comentarios de lectores. En 2006, xunto con outro redeseño, a páxina web cambiou o seu modelo para comezar a engadir contido sobre unha base diaria, no canto de semanal.

## Notas
Chicago Sun-Times

O ***Chicago Sun-Times*** é un xornal estadounidense publicado na cidade de Chicago, Illinois. É a publicación insignia do grupo Sun-Times Media Group. É o xornal que foi publicado continuamente por máis tempo na cidade. Comezou en 1844 como o Chicago *Evening* Journal (que foi o primeiro en publicar o murmurio, que agora se cre falso, de que unha vaca propiedade de Catherine O'Leary foi responsable do grande incendio de Chicago de 1871). O *Evening Journal*, cuxo edificio no lado sur da canle non sufriu danos, cedeulle un espazo ó *Chicago Tribune* temporalmente mentres era reconstruído. En 1929, o xornal foi reinaugurado como o  *Chicago Daily Illustrated Times*.

O xornal moderno xurdiu da fusión en 1948 do *Chicago Sun*, fundado en 1941 por Marshall Field III, e o *Chicago Daily Times.* O xornal era propiedade de Field Enterprises, controlado pola familia Marshall Field, que adquiriría o *Chicago Daily News* en 1959 e lanzaría a televisora WFLD en 1966. Cando o *Daily News* deixou de publicarse en 1978, boa parte do seu persoal, incluíndo o columnista gañador dun Premio Pulitzer Mike Royko, foi recolocado ó *Sun-Times.* Durante o período Field, o xornal tivo un carácter populista,  progresista na liña do Partido Demócrata pero era independente da organización dos demócratas na cidade. Aínda que o seu estilo gráfico era de tabloide urbano, o xornal era de boa calidade xornalística e non dependía de historias de primeira plana sensacionais. Polo xeral publicaron artigos do servizo de cables do *Washington Post* ou *Los Angeles Times*.

## Notas
Le feu follet

***Le feu follet*** é un filme franco-italiano de 1963 dirixido por Louis Malle. Baséase na novela homónima de Pierre Drieu La Rochelle que á súa vez está inspitada na vida de Jacques Rigaut. Está protagonizado por Maurice Ronet, Jeanne Moreau, así como por Alexandra Stewart, Bernard Noel, Lena Skerla, Hubert Deschamps e Yvonne Clech. A banda sonora está composta de música de Erik Satie.

## Personaxes 
* Maurice Ronet como Alain Leroy
* Léna Skerla como Lydia
* Yvonne Clech como Mademoiselle Farnoux
* Hubert Deschamps como D'Averseau
* Jean-Paul Moulinot como Dr. La Barbinais
* Mona Dol como Madame La Barbinais
* Pierre Moncorbier como Moraine
* René Dupuy como Charlie
* Bernard Tiphaine como Milou
* Bernard Noël como Dubourg
* Ursula Kubler como Fanny
* Jeanne Moreau como Eva
* Alexandra Stewart como Solange

## Véxase tamén 
### Outros artigos 
* Filmes propostos ó mellor filme internacional na 36ª edición dos Óscar
* Filmes de Francia propostos ó Óscar ó mellor filme internacional
### Ligazóns externas 
* 
* Ficha en RottenTomatoes 
* Ficha en AllMovie
Steatornis caripensis

***Steatornis caripensis***, é unha especie de ave caprimulxiforme da familia Steatornithidae orixinaria de Suramérica.

É a única especie do xénero ***Steatornis*** e da familia **Steatornithidae**, e a única ave fruxívora nocturna da orde, e unha das poucas aves, e a única nocturna, que navegan por ecolocación en condicións de baixa luz. Esta ave, provista do mecanismo de ecolocación e un potente olfacto, aliméntase na noite dunha gran variedade de froitas, o que a converte nunha especie case única.

## Notas 
## Véxase tamén 
### Ligazóns externas 
* Fotos, vídeos e sons de *Steatornis caripensis* en Internet Bird Collection
General Electric LM2500

**General Electric LM2500** é unha turbina a gas para uso industrial e naval fabricada por GE Aviation. LM2500 é unha variante do General Electric CF6.

## Uso naval
Existen tres versións da General Electric LM2500 que están en uso en máis de mil buques militares de 29 armadas do mundo dende 2004. LM2500 está licenciada para ser construída no Xapón por Ishikawajima-Harima, na India por HAL, e en Italia por Avio.

*Portaavións*
*  Italian aircraft carrier, Cavour, C 550. Mariña Italiana
*  HTMS Chakri Naruebet, Royal Thai Navy (Mariña Tailandesa)
*  Príncipe de Asturias, Armada Española
*  Vikrant-class aircraft carrier, Armada India

*Buques Anfibios de asalto*
*  USS Makin Island LHD-8, United States Navy
*  Juan Carlos I (L61), Armada Española
*  clase Canberra landing helicopter dock, Royal Australian Navy

*Cruiceiros*
*  clase Ticonderoga, United States Navy

*Destrutores*
*  Arleigh Burke, United States Navy
*  Atago, Japan Maritime Self-Defense Force
*  Durand de la Penne, Mariña Italiana
*  Gwanggaeto the Great, Armada da República de Corea do Sur
*  Kidd destroyer, Republic of China Navy
*  Sejong the Great, Republic of Korea Navy
*  Kongō, Japan Maritime Self-Defense Force
*  Spruance, United States Navy
*  Type 052 destroyer, People's Liberation Army Navy

*Fragatas*
*  Adelaide, Royal Australian Navy
*  Álvaro de Bazán, Armada Española
*  Anzac, Mariña Real Australiana, Mariña Real de Nova Celandia
*  Barbaros, Mariña Turca
*  Brandenburg, Mariña alemá
*  Bremen, Mariña alemá
*  Cheng Kung, Mariña da República da China
* FREMM fragata multipropósito, Mariña francesa; Mariña italiana; Mariña Real dr Marrocos
*  Fridtjof Nansen, Mariña Real de Noruega
*  Halifax, Royal Mariña do Canadá
*  Horizon, Mariña francesa, Mariña italiana
*  Hydra, Mariña grega
*  Naresuan, Mariña Real tailandesa
*  Oliver Hazard Perry, Mariña dos Estados Unidos
*  Sachsen, Maroña alemá
*  Santa María, Armada Española
*  Shivalik, Mariña india
*  Valour, Mariña de Suráfrica
*  Vasco da Gama, Armada Portuguesa
*  Ulsan, Republic of Korea Navy

*Buque Rápido de Auxiliar de Combate*
*  Supply, fast combat support ship, United States Navy

*Maritime Prepositioning Force*
*  Watson, vehicle cargo ship, United States Navy

*Buque de Combate Litoral*
*  Independence, Littoral combat ship, United States Navy

*Corvetas*
*  Ada, Mariña Turca
*  Niels Juel, Royal Danish Navy
*  Sa'ar 5, Israeli Navy
*  Inhauma, Mariña do Brasil

*Buques Patrulla*
*  Pegasus, hydrofoil, United States Navy

## Especificacións
Especificacións para os tres modelos de LM2500 series de motores de turbina a gas:

## Notas
Tirso Rodrigáñez y Sagasta

**Tirso Timoteo Rodrigáñez y Mateo Sagasta,** nado en Logroño o 24 de xaneiro de 1853 e finado en Madrid o 2 de agosto de 1935, foi un avogado, xornalista e político español. Durante a rexencia de María Cristina de Habsburgo-Lorena, e durante o reinado de Afonso XIII, foi ministro de Facenda.

## Traxectoria 
Era sobriño do presidente do Goberno e fundador do Partido Liberal, Práxedes Mateo Sagasta. Despois de estudar Dereito na Universidade Central de Madrid, comezou a súa carreira profesional como avogado ao mesmo tempo que desenvolveu a súa actividade profesional no xornal liberal *La Iberia*, do que foi director entre 1876 e 1883. En 1883, casou con María Sánchez-Guerra Martínez, filla de José Sánchez Guerra Martínez.

Nas eleccións xerais de 1881, foi elixido deputado no Congreso por Logroño, polo partido Liberal. Ao non conseguir revalida-la acta de deputado nas vindeiras eleccións, presentouse polo distrito de Arnedo ao que representou nas eleccións entre 1886 e 1903. Finalmente,1905, foi elixido senador vitalicio até 1923, cando se produciu o golpe de estado de Primo de Rivera.

### Cargos políticos 
Foi presidente interino do Congreso dos Deputados entre o 28 de xuño e o 2 de xullo de 1901. Foi ministro de Facenda entre o 19 de marzo e o 15 de novembro de 1902 nos gobernos presididos por Sagasta que pechaban a fase da rexencia de María Cristina e comezaban a do reinado de Afonso XIII. Máis tarde, volveu ocupar esa carteira, entre o 3 de abril de 1911 e o 12 de marzo de 1912, no goberno presidido por José Canalejas y Méndez.

Tamén foi subsecretario do Ultramar e Gobernación e foi gobernador do Banco de España en tres ocasións (entre 1910 e 1911, entre 1917 e 1919, e, finalmente, en 1923).

## Notas 
## Véxase tamén 
### Bibliografía 
* 
### Outros artigos 
* Lista de gobernadores do Banco de España
TV Guide

***TV Guide*** é unha revista semanal estadounidense que trata acerca da programación televisiva. A edición principal publícase nos Estados Unidos, pero tamén existe unha edición alternativa para o Canadá.

Ademais das listas de programación de televisión, nas publicacións aparecen novas relacionadas coa televisión, entrevistas con celebridades, murmurios, e recensións de filmes. Tamén contén horóscopos e encrucillados.

## Historia nos Estados Unidos 
### Prototipo 
Le Wagner (1910-1993) foi o director de circulación para McFadden Publications en Nova York na década de 1930—e despois para Cowles Media Co.—distribuíndo revistas sobre os famosos do cinema. En 1948, imprimiu *The TeleVision Guide* para a área de Nova York. Na portada foi Gloria Swanson, unha estrela do cinema mudo que estaba a protagonizar en "The Gloria Swanson Hour." Wagner posteriormente engadiu edicións rexionais para Nova Inglaterra e as zonas de Baltimore-Washington. Cinco anos máis tarde, vendeu as edicións a Triangle Publications, albergada por Walter Annenberg, pero mantívose como asesor até 1963.

## Notas 
## Véxase tamén 
### Ligazóns externas 
* Páxina oficial
Xherdan Shaqiri

**Xherdan Shaqiri**, nado en Gjilan o 10 de outubro de 1991, é un futbolista suízo que xoga como centrocampista no Olympique de Lión da Ligue 1 francesa e mais na selección suíza.

## Traxectoria 
Naceu en Kosovo, daquela parte de Iugoslavia, de pais albanokosovares, e emigrou a Suíza cos seus pais e tres irmáns en 1992.

En 2001 principiou a xogar cos equipos xuvenís do FC Basel chegando ao primeiro equipo na tempada 2009/10 con só 18 anos. Suplente nos inicios, logrou un posto no once titular logo da marcha de Eren Derdiyok ao Bayer Leverkusen, e conseguiu tres títulos da liga suíza. En febreiro de 2012 foi traspasado ao Bayern München, onde xogou durante tres anos, antes de ser fichado en xaneiro de 2015 polo Inter de Milán por 15 millóns de euros. Xogou só sete meses no club italiano, sendo traspasado ese mesmo ano ao Stoke City por 12 millóns de libras.

É internacional absoluto coa selección suíza dende 2010. Participou co seu país nas Copas do Mundo de 2010, 2014 e 2018, e tamén nas Eurocopas de 2016 e 2020.

## Notas 
## Véxase tamén 
### Ligazóns externas 
*Perfil en SoccerBase.com
Wesley Morris

**Wesley Morris**, nado en Filadelfia o 19 de decembro de 1975, é un xornalista e crítico estadounidense de cinema.

## Traxectoria
Traballa principalmente para *The New York Times*, e é copresentador, xunto con Jenna Wortham, do podcast *Still Processing*. Anteriormente, Morris escribiu para *The Boston Globe*, e despois para Grantland. Gañou o Premio Pulitzer de Crítica en 2012 á mellor crítica polo seu traballo en *The Globe*.
## Notas
Mar Vaamonde García

**Mar Vaamonde García**, nada o 28 de xaneiro de 1976, é unha mestra galega.
## Traxectoria 
Diplomada en Maxisterio nas especialidades de Audición e Linguaxe e Educación física pola Universidade da Coruña e licenciada en Psicopedagoxía por esa universidade.

A súa andaina profesional está moi marcada polas TIC e TAC. No curso 2009/10, sendo docente no CRA Ponte da Pedra (Teo) elaborou un completo recurso flash "Rutinas de infantil" empregado nos centros educativos galegos. O seu traballo no seu centro foi merecedor dun dos Proxectos TIC que a Consellería de Educación outorgou a centros senlleiros no uso das TIC e TAC. Impartiu cursos ao profesorado galego relacionados co uso do taboleiro dixital interactivo como recurso didáctico.

É asesora en tecnoloxías de información e comunicación no CAFI (Centro Autonómico de Formación e Innovación) dende xaneiro de 2012, e nos cursos 2013/14 e 2014/15 exerceu a xefatura do devandito departamento.

É unha das socias fundadoras da Asociación Cultural Son d’aquí, creada en 2014.

## Véxase tamén 
### Ligazóns externas 
* Vídeo da mesa redonda moderada por Vaamonde nas I Xornadas de coordinadores e coordinadoras Abalar.
Jesús González López

**Jesús González López**, nado en Vigo en 1965 é un músico e compositor galego.

## Traxectoria 
Jesús González realiza os seus estudos musicais en Vigo, Santiago e Barcelona. Participa en seminarios impartidos por compositores como S. Sciarrino, T. Murail, M. Lindberg, J. Harvey, P. Hurel, M. Rodeiro e J. Manuel López López.

Na súa inquietude como compositor comprometido coa arte contemporánea forma o grupo Aticus16 no ano 1994, coordina o Departamento de Música do Centro Galego de Arte Contemporánea de Santiago (CGAC) entre os anos 1996 e 1998, colabora regularmente con ensembles e intérpretes da música contemporánea e crea os ciclos de música de cámara *Galegos Hoxe!* en Vilagarcía de Arousa e ''Música d'Avui!* en Barcelona.

As súas composicións son interpretadas por músicos de referencia na contorna internacional e ten recibido encargos de formacións e entidades, entre elas o Centro Nacional de Difusión Musical (CNDM) o a Orquestra Sinfónica de Galicia. A súa obra para orquestra sinfónica *Aquaeductus* foi finalista no IV Concurso Internacional de Composición Andrés Gaos.

No 2011, baixo o nome *Cantiga*, comeza unha serie de obras para distintos instrumentos que intentan evocar os cantos doutrora da terra galega.

No 2016 edita o seu primeiro CD titulado *Cantiga* cunha selección representativa das súas obras de cámara e a só.

No 2019 o teatro National Sawdust de New York, presenta&nbsp;nove obras no concerto monográfico titulado&nbsp;"Jesús González. Música desde o silencio", no cal estrea as obras&nbsp;dopo *il Sole, haut-lieux&nbsp;*para clarinete e violoncello, e *Plegaria de los ahogados'' para trombón só.

Gañador do I Premio á Excelencia na Docencia Musical en Galicia 2021, que otorga a Fundación Rogelio Groba.

## Obra 
### Orquestra 
### Ensemble 
### Cámara 
### Instrumento solista 
## Véxase tamén 
### Ligazóns externas 
* Páxina oficial
* Jesús González
Aura, Finlandia

**Aura** é un municipio de Finlandia situado na rexión de Finlandia Propia. En 2018 a súa poboación era de 3.994 habitantes. A superficie do termo municipal é de 95,58 km2, dos cales 0,57&nbsp;km2 son auga. O concello ten unha  densidade de poboación de 42,04 hab./km².

Limita cos municipios de Lieto, Masku, Mynämäki, Nousiainen, Pöytyä, Rusko e Turku.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Aura
The Boston Globe

O ***Boston Globe*** é un xornal americano, o diario de maior circulación en Boston, Massachusetts e Nova Inglaterra. Pertence á New York Times Company. É detentor de 19 premios Pulitzer.
## Situación financeira 
O *Boston Globe* foi listado en marzo de 2009 pola revista *Time&nbsp;*como un dos dez xornais americanos máis ameazados de peche. De acordo coa reportaxe, o xornal estaría perdendo un millón de dólares por semana e o seu valor de mercado baixaría só 20 millóns de dólares. Na mesma época foi anunciado que un tabloide semanal deportivo publicado polo *Globe* dende o 25 de setembro de 2008, chamado *OT*, sería pechado por falta de anunciantes, aínda que a recepción dos lectores á publicación fose "favorábel". O tabloide, cunha tiraxe de 13 500 copias, cada unha vendida a 50 centavos, facía a cobertura dos equipos profesionais de Boston dunha maneira máis abranguente que o informativo diario.

## Notas 
## Véxase tamén 
### Ligazóns externas 
* Páxina oficial
Miami Herald

O ***Miami Herald*** é un xornal diario norteamericano pertencente a&nbsp;*The McClatchy Company.* Atende primariamente ós condados de Miami-Dade, Broward e Monroe, no estado americano da Florida, mais tamén circula por todo sur dese estado, alén do Caribe e América Latina.
Recibiu diversas veces o Premio Pulitzer dende a súa fundación, en 1903.

## Notas 
## Véxase tamén 
### Ligazóns externas 
* Páxina oficial
Marc Webb

**Marc Preston Webb**, nado o 31 de agosto de 1974, é un director estadounidense de cinema, vídeos musicais e curtametraxes. Fixo o seu debut coa longametraxe de 2009 *(500) Days of Summer*, e é coñecido por dirixir no 2012 o reboot *The Amazing Spider-Man*, e a súa secuela en 2014, *The Amazing Spider-Man 2*, así como os dramas *Gifted* e *The Only Living Boy in New York*.

## Filmografía 
### Cinema 
* *(500) Days of Summer* (2009) - director
* *The Amazing Spider-Man* (2012) - director
* *The Amazing Spider-Man 2* (2014) - director
* *Gifted* (2017) - director
* *The Only Living Boy in New York* (2017) - director

## Notas 
## Véxase tamén 
### Ligazóns externas 
*
Sight & Sound

***Sight & Sound*** é unha revista de cinema británica de publicación mensual. Publicada por primeira vez en 1932, o filme con maior aparición nas listas divulgadas é *Cidadán Kane* (1941).

Distribuída pola British Film Institute, o actual editor-xefe é Nick James.

## Notas 
## Véxase tamén 
### Ligazóns externas 
* Páxina oficial
Empire (revista)

***Empire*** é unha revista británica de cinema publicada mensualmente por Bauer Consumer Media de Hamburgo con base en Bauer Media Group. Dende o primeiro exemplar publicado en xullo de 1989, a revista foi editada por Barry McIlheney e publicada por Emap. Bauer mercou Emap Consumer Media a comezos de 2008. É a revista de cinema máis vendida do Reino Unido e tamén é publicada nos Estados Unidos de América, Australia, Turquía, Rusia, Italia e Portugal. *Empire* organiza anualmente os Premios Empire que foron esponsorizados por Sony Ericsson, e dende 2009 por Jameson. Os premiados son elixidos polos lectores da revista.

## Notas 
## Véxase tamén 
### Outros artigos 
* *Sight & Sound*
### Ligazóns externas 
* Páxina oficial
Kenneth Turan

**Kenneth Turan**, nado o 27 de outubro de 1946, é un crítico de cinema estadounidense e lector do mestrado "Professional Writing Program" na Universidade do Sur de California.

## Publicacións 
*''The Future is Now: George Allen, Pro Football's Most Controversial Coach.* con William Gildea (1972)
**Sinema: American Pornographic Films and the People Who Make Them.* (1974)
**I'd Rather Be Wright: Memoirs of an itinerant Tackle.* (1974)
**Call Me ismale: The Autobiography of ismale.* (1987)
**Sundance to Sarajevo: Film Festivals and the World They Made.*
**Never Coming To A Theater Near You.* (2004)
**Now In Theaters Everywhere.* (2006)
**Free for All: Joe Papp, the Public, and the Greatest Theater Story Ever Told* (2009) with Joseph Papp
* *Not to Be Missed: Fifty-Four Favorites From a Lifetime of Film'' (2014)

## Véxase tamén 
### Ligazóns externas 
*
Saskia Sassen

**Saskia Sassen**, nada na Haia en 1949, é unha socióloga neerlandesa, coñecida polas súas análises nos fenómenos de globalización e de migración urbana, e por ter cuñado o termo cidade global. É actualmente profesora na Universidade de Columbia e profesora visitante na London School of Economics.

En realidade, o termo "Cidade Global" non sería efectivamente cuñado por Sassen, senón por Hall en 1966, aínda sen a vinculación teórica coa cuestión da globalización da economía. Sassen retomaría o concepto no seu libro *The Global City* de 1991, con esta vinculación e deulle unha popularidade moi grande.

## Recoñecemento 
Recibiu no ano 2013 o Premio Príncipe de Asturias.

## Obras 
### Libros 
**The Global City: New York, London, Tokyo* (Princeton: Princeton University Press, 1991) 1st ed. .
**The Mobility of Labor and Capital. A Study in International Investment and Labor Flow* (Cambridge: Cambridge University Press, 1988) .
**Cities in a world economy* (Thousand Oaks, Calif. : Pine Forge Press, 2011) updated 4th ed., original 1994; Series: Sociology for a new century, .
**Losing control? Sovereignty in An Age of Globalization* (Nova York: Columbia University Press, 1996) Series : University seminars &mdash; Leonard Hastings Schoff memorial lectures, .
**Globalization and its discontents. Essays on the New Mobility of People and Money* (Nova York: New Press, 1998), .
**Guests and aliens* (Nova York: New Press, 1999) .
**The global city : New York, London, Tokyo* (Princeton : Princeton University Press, 2001) updated 2d ed., original 1991; .
**Territory, Authority, Rights: From Medieval to Global Assemblages* (Princeton: Princeton University Press, maio de 2006) . Awards for TAR: Winner of the 2007, Distinguished Book Award, Political Economy of the World-System Section, by ASA; Winner of the 2007 Robert Jervis and Paul Schroeder Best Book Award, International History and Politics section, by APSA
**Elements for a Sociology of Globalization* [or *A Sociology of Globalization*] (W.W. Norton, 2007) .
**Expulsions: Brutality and Complexity in the Global Economy* (Cambridge, MA: Belknap Press, 2014).
**Cities at war* (Columbia University Press).

## Notas 
## Véxase tamén 
### Ligazóns externas 
* Páxina oficial
John N. Gray

**John N. Gray**, nado en South Shields o 17 de abril de 1948, é un escritor e filósofo británico con intereses na filosofía analítica e a historia das ideas.

## Traxectoria
Até 2008 ensinou pensamento europeo na London School of Economics and Political Science. Gray colabora regularmente en *The Guardian*, *The Times Literary Supplement* e *New Statesman*, onde é o crítico principal de libros. Gray declarou que se considera a si mesmo como ateo.
Gray escribiu varios libros moi influentes, incluíndo *False Dawn: The Delusions of Global Capitalism* (1998), que argumenta que a globalización do mercado libre é un proxecto inestable en proceso de desintegración; *Straw Dogs: Thoughts on Humans and Other Animals* (2003), onde ataca o humanismo, unha cosmovisión que Gray ve como orixinaria das relixións; e *Black Mass: Apocalyptic Religion and the Death of Utopia* (2007), unha crítica do pensamento utópico no mundo moderno.

## Notas
LA Weekly

***LA Weekly***&nbsp;é&nbsp;un xornal semanal alternativo da cidade dos Ánxeles, California. Foi fundado en 1978 por Jay Levin, contando cun consello de administración no que se atopaba o actor e produtor Michael Douglas Levin exerceu como presidente e editor até o ano 1991.
Voice Media Group vendeu o xornal a finais de 2017 a Semanal Media LLC. Despois da fusión, decidiuse manter o nome Village Voice Media para designar o novo grupo así creado.

## Notas 
## Véxase tamén 
### Ligazóns externas 
* Páxina oficial
L'Enfant (filme)

'''''L'Enfant'''* é un filme belga de 2005 dirixido polos irmáns Dardenne. Está protagonizado por Jérémie Renier e Déborah François. Recibiu a aclamación da crítica e gañou a Palma de Ouro no Festival Internacional de Cine de Cannes de 2005, entre outros premios. No ano 2017, foi nomeado o décimo cuarto mellor filme do século XXI por *The New York Times''.

## Sinopse 
Bruno e Sonia son unha parella nova que vive nos suburbios dunha cidade belga. Os seus ingresos redúcense a un subsidio que recibe ela e ao que el e a súa banda gaña cos seus roubos. Nesta precaria situación, Sonia dá a luz a Jimmy, fillo de ambos. O seu inmaturo e despreocupado pai amosa escaso interese polo neno ata que recibe unha oferta económica pola súa venda no mercado negro.

## Personaxes 
* Jérémie Renier como Bruno
* Déborah François como Sonia
* Jérémie Segard as Steve
* Fabrizio Rongione 
* Olivier Gourmet

## Notas 
## Véxase tamén 
### Outros artigos 
* Filmes de Bélxica propostos ó Óscar ó mellor filme internacional
* Filmes propostos ó mellor filme internacional na 78ª edición dos Óscar

### Ligazóns externas 
* 
* Ficha en RottenTomatoes 
* Ficha en AllMovie
The Village Voice

***The Village Voice*** é un periódico estadounidense coñecido por ser o primeiro semanario do país. Fundado en 1955 por Dan Wolf, Ed Fancher e Norman Mailer, *Voice* comezou como unha plataforma para a comunidade creativa da cidade de Nova York. Dende a súa fundación, *The Village Voice* recibiu tres Premios Pulitzer, o Premio National Press Foundation e o Premio George Polk. *The Village Voice* contou cunha gran variedade de escritores e artistas, incluíndo o escritor Ezra Pound, a debuxante Lynda Barry e os críticos de arte Robert Christgau, Andrew Sarris e J. Hoberman. Dende que cesou a súa publicación impresa en 2017, *Voice* fai publicacións diarias a través da súa páxina web.

En outubro de 2015, *The Village Voice* cambiou de dono e cortou tódalas ligazóns coa compañía Voice Media Group (VMG). The Voice anuncou o 22 de agosto de 2017 que deixaría de publicar impreso e comezarían a publicar completamente en Internet. A derradeira edición impresa, que tiña unha foto de 1965 de Bob Dylan na portada, foi distribuída o 21 de setembro de 2017.

## Notas 
## Véxase tamén 
### Ligazóns externas 
* Páxina oficial
The Christian Science Monitor

***The Christian Science Monitor*** (***CSM***) é unha organización noticiosa, sen fins lucrativos que publica artigos diarios en formato electrónico, así como unha edición impresa semanal. Foi fundado en 1908 como xornal diario por Mary Baker Eddy, fundadora da Church of Christ, Scientist.''''
O Monitor abrangue os eventos actuais internacionais e dos Estados Unidos. O seu equipo e artigos recibiron sete Premios Pulitzer ó longo da súa traxectoria, dende os anos 1950 até 2002. O xornal inclúe un artigo relixioso diario na páxina "The Home Forum", mais afirma que a publicación non é unha plataforma de evanxelización.

## Notas 
## Véxase tamén 
### Ligazóns externas 
* Páxina oficial
The Globe and Mail

***The Globe and Mail*** é un xornal canadense publicado en cinco cidades do oeste e do centro do país. Con arredor de 2&nbsp;018&nbsp;923 lectores semanais en 2015, é o xornal máis lido no Canadá de luns a sábado, malia que está un pouco por detrás de *Toronto Star* na tiraxe semanal porque *Star* publica unha edición de domingo e *Globe* non o fai. *The Globe and Mail* é considerado como o "xornal de referencia" do Canadá. O xornal é propiedade de The Woodbridge Company, con sede en Toronto.
## Notas 
## Véxase tamén 
### Bibliografía 
* Merrill, John C. e Harold A. Fisher. ''The world's great dailies: profiles of fifty newspapers'' (1980) pp 138–42

### Ligazóns externas 
* Páxina oficial
Atlas SLV-3

**Atlas SLV-3** foi un lanzador orbital pertencente á familia de foguetes Atlas, formada en primeiro lugar por mísiles e máis tarde por foguetes espaciais.

## Características 
O Atlas SLV-3 foi unha versión estandarizada do foguete Atlas para lanzamentos espaciais. Despois da básica viñeron caro revisións máis: os Atlas SLV-3A, SLV3-B, SLV3-C e SLV3-D, cada un coas súas variantes.

## Variantes 
### Atlas SLV-3 Agena B 
Consistía nun Atlas SLV-3 cunha segunda etapa Agena B, co que se conseguía poder lanzar ata 600&nbsp;kg de carga á órbita xeoestacionaria. Lanzouse un único foguete desta variante.

### Atlas SLV-3 Agena D 
Consistía nun Atlas SLV-3 cunha segunda etapa Agena D, incrementando a carga para a órbita baixa terrestre ata os 1000&nbsp;kg e para a órbita xeoestacionaria a 700. Lanzouse 47 veces, con 5 fallos totais e un parcial.

### Atlas SLV-3A Agena D 
Un Atlas SLV-3A, mellorado e máis potente, cunha segunda etapa Agena D. Lanzouse 12 veces, cun só fallo, e todos desde Cabo Cañaveral.

### Atlas SLV-3B Agena D 
Un Atlas SLV-3B cunha segunda etapa Agena D. Lanzouse unha soa vez para poñer en órbita o observatorio espacial OAO-1.

### Atlas SLV-3C Centaur D 
Consistía nun Atlas SLV-3C, unha versión mellorada do foguete base, usando unha segunda etapa Centaur D. Capaz de poñer 1800&nbsp;kg en órbita. Lanzouse 16 veces, todas desde Cabo Cañaveral, con tres fallos.

### Atlas SLV-3D Centaur D 
A última iteración dos Atlas SLV-3, o Atlas SLV-3D era unha versión máis potente e usaba unha segunda etapa Centaur D1A ou Centaur D1AR. Era capaz de poñer ata 1800&nbsp;kg en órbita xeoestacionaria. Lanzouse 32 veces, todas desde Cabo Cañaveral, con dous fallos totais e un parcial.

## Historial de lanzamentos 
## Notas 
*
*
*
*
*
*
*
*
*
*
*
*
*

## Véxase tamén 
### Outros artigos 
*Atlas
*Atlas A
*Atlas B
*Atlas C
*Atlas D
*Atlas E
*Atlas F
*Atlas G
*Atlas H
Quadrussis

O **quadrussis** (voz latina; plural *quadrusses*) foi unha primitiva moeda da Antiga Roma de bronce fundido, utilizada en tempos da República e co valor de catro ases do sistema libral.

## Caracterización 
Esta enorme moeda, fundida e de forma rectangular, tiña, por tanto, o peso de catro libras, ou o que é o mesmo, arredor de 1.296 gramos.

Os escasos exemplares coñecidos non amosan lendas de ningún tipo, mais si diferentes marcas e motivos en ambas as súas faces, como aguias, Pegasos, bois etc.

Canto á súa época de emisión, Meynaerts postula que se debe corresponder co século VII a. de C.

Como marca de valor amosa catro barras verticais, representativas do seu valor de catro ases e o seu peso de catro libras.

## Notas 
## Véxase tamén 
### Outros artigos 
* Moeda da Antiga Roma

### Bibliografía 
*Babelon, E.  *Description Historique et Chronologique des Monnaies de la République Romaine Vulgairement Appelées Monnaies Consulaires*. Vol 1.París-Londres. 1885.
*Burnett, Andrew. *Coinage in the Roman World*. Seaby. Londres, 1987. ISBN 978-0-900652-84-4
*Crawford, M. H. *Roman Republican Coinage*. Cambridge University Press, 1974. ISBN 0-521-07492-4
* Crawford, M. H. *Coinage and Money Under the Roman Republic*. University of California Press. Berkeley - Los Angeles. 1985. ISBN 0-520-05506-3
*Depeyrot, Georges. *La monnaie romaine : 211 av. J.-C. - 476 apr. J.-C*. Éditions Errance. 2006. ISBN 2877723305
* Doursther, Horace. *Dictionaire universel des poids et mesures anciens et modernes*. Acadèmie Royale. Bruxelas, 1840.
* Stevenson, W. Et al. *Dictionary of Roman Coins*. George Bell and Sons. Londres, 1889. Páxina 673.

### Ligazóns externas 
* Identificador de moedas da Antiga Roma
* Digital Library Numis (bibliografía sobre numismática da Antiga Roma)
Mark Kermode

**Mark James Patrick Kermode**, nado co apelido **Fairey**; nado o 2 de xullo de 1963 é un crítico de cinema e televisión británico, ademais de músico. É o crítico cinematográfico xefe de *The Observer*, colabora con *Sight & Sound* e copresenta o programa da BBC Radio 5 Live ''Kermode and Mayo's Film Review* e o programa da BBC Two *The Culture Show''. Kermode escribe e presenta un videoblog para a BBC, e é membro da British Academy of Film and Television Arts. Kermode é membro fundador da banda de músia skiffle Dodge Brothers, na cal toca o contrabaixo.

## Notas 
## Véxase tamén 
### Ligazóns externas 
*
Premio USC Scripter

O **Premio USC Scripter&nbsp;**(Scripter) é o nome dado a un premio presentado anualmente pola Universidade do Sur de California&nbsp;(USC) para honrar ós&nbsp;autores e guionistas. Comezou a celebrarse no ano 1988, onde o consello da biblioteca da universidade galardoouno á mellor adaptación ó cinema dunha obra impresa, recoñecendo tanto o traballo do autor orixinal como o do guionista que fixo a adaptación. En 2016, engadiuse un premio á mellor adaptación á televisión, así como o premio de mellor logro literario. O premio Ex Libris é presentado ocasionalmente ós máis lonxevos colaboradores da Biblioteca da USC.

## Notas
Alessio Romagnoli

**Alessio Romagnoli**, nado o 12 de xaneiro de 1995 en Anzio, é un futbolista italiano. Dende 2015 xoga para o Milan e forma parte da selección italiana. Comezou a súa carreira coa Roma en 2012, e máis tarde pasou unha tempada cedido na Sampdoria en 2014, antes de trasladarse a Milán en 2015.

## Notas
Howard A. Rodman

**Howard A. Rodman** é  un guionista, autor e educador estadounidense. É o antigo presidente de Writers Guild of America, West; profesor e antigo secretario da división USC School of Cinematic Arts; e director artístico no laboratorio de guión do Sundance Institute. É o fillo do guionista Howard Rodman (1920–1985).

## Notas 
## Véxase tamén 
### Ligazóns externas 
*
American Society of Cinematographers

**American Society of Cinematographers** é unha organización cultural, profesional e educativa estadounidense.

Non é un sindicato, senón unha asociación por invitación que se estende ós directores de fotografía e especialistas efectos especiais con créditos destacados na industria cinematográfica. Non todos os cineastas poden colocar a sigla ASC tras seus nomes. A adhesión a ASC converteuse nunha das maiores honras que pode ser concedida a un cineasta profesional, unha marca de prestixio e distinción. En 2018, a ASC tiña 373 membros activos.

## Notas 
## Véxase tamén 
### Ligazóns externas 
* Páxina oficial
Ramón Martínez

* **Ramón Martínez Saco** (Mos na década de 1810 - principios de outubro de 1884), político galego. 
* **Ramón Martínez Esparís** (finado en Oza en 1905), avogado e escritor galego.
* **Ramón Martínez López** (Boiro 1907 - Pontevedra 1989), filólogo e político galego.